વર્ષ 2004માં આવેલી મૂળ ફિલ્મ જૂલીમાં બૉલીવુડના બિંદાસ્ત ગર્લ નેહા ધુપિયા હતાં અને તેમણે એક તવાયફનો રોલ કરી બૉક્સ ઑફિસે ધૂમ મચાવી દીધી હતી, પરંતુ જૂલીની સિક્વલ જૂલી 2માં દર્શકોને નેહા ધુપિયાની હૉટનેસ જોવા નહીં મળે. જોકે દીપિક શિવદાસાણીએ નેહાને ઑફર કરી હતી, પરંતુ તેમણે બીજી વાર જૂલી બનવાનો ઇનકાર કરી દેતાં જૂલી 2માં સાઉથ ઇન્ડિયન અભિનેત્રી સાક્ષી ચૌધરીની પસંદગી કરવામાં આવી છે. સાક્ષી તેલુગુ ફિલ્મ પોટુગડુ માટે જાણીતા છે. આ ફિલ્મ 2013માં આવી હતી. એટલુ જ નહીં, જૂલી 2ની વાર્તા એક તવાયફની નહીં હોય, બલ્કે એક અભિનેત્રીની હોઈ શકે છે.